Egyre több brazil sztárt csábítanak haza
Ronaldinho már rég otthon kergeti a labdát, most pedig a Santos szeretné szerződtetni Robinhót, az AC Milan brazil labdarúgóját.
Hogy ez a közelgő világbajnokság előszele, vagy Brazíliában enyhébb a válság, ki tudja? Tény azonban, erősödik a brazil bajnokság.

A legfrissebb hírek szerint most éppen Luis Alvaro de Oliveira Ribeiro, a Sao Pauló-i klub elnöke a fortalezai O Povo csatornának nyilatkozva azt mondta, hogy írásos ajánlatot tettek Robinhoért, és bár egyelőre a Milan és a játékos szándéka nem teljesen egyezik meg, a hét végéig konkrét eredménye lehet az egyeztetéseknek.

Az elöljáró szerint Robinho haza szeretne térni, s ha erre lehetősége lesz, volt klubjához, a Santoshoz igazol.  A 28 éves válogatott csatár Brazílián kívül – a milánói csapatot megelőzően – a Real Madridban és a Manchester Cityben futballozott.

Kövess minket a Facebookon is!
labdarúgás